28/07/2010 | Administración LocalMunicipal
Trazo
Bases da convocatoria de subvencións dirixidas ás familias para material escolar. Curso 2010/ 2011

1. OBXETO. Constitúe o obxecto das presentes bases, a regulación da convocatoria pública, por parte do Concello de Trazo, para a tramitación e concesión de subvencións destinadas a familias, para os gastos de material escolar.2. GASTOS SUBVENCIONABLES. Gastos de material escolar que sexa necesario por consecuencia da escolarización obrigatoria e infantil.3. BENEFICIARIOS. Poderán solicitar esta subvención, as persoas físicas pai, nai ou titor dun ou varios nenos/as menores de idade, que cumpran os seguintes requisitos: – Que o menor estea empadroado no Concello de Trazo. – Estar ó día no pago das obrigas tributarias co Concello de Trazo. – Que o neno estude nalgún colexio ou escola unitaria de Trazo. – Non superar os ingresos que establece o seguinte baremo económico: – Ingresos iguais ou inferiores ó 50% do IPREM, per cápita: neste caso subvencionarase co 100% da contía establecida segundo nivel educativo. – Ingresos entre o 50% e o 60% do IPREM per cápita: subvencionarase o 50% da contía establecida segundo nivel educativo. A estes efectos, para calcular os ingresos per cápita, teranse en conta todos os ingresos da unidade familiar, integrando esta os pais ou titores e irmáns que estean empadroados no domicilio familiar. (No caso de que algún dos fillos teña recoñecido un grado de minusvalidez superior ó 33% e sexa economicamente dependente dos seus proxenitores computará como dous membros.) – Cumprir os requisitos establecidos no artigo 13 da Lei 38/2003 do 17 de novembro, xeral de subvencións.4. CONTÍA DAS SUBVENCIÓNS. As contías das subvencións quedarán fixadas de acordo co seguinte baremo: Material escolar 5. DISPOÑIBILIDADE ORZAMENTARIA. Para as subvención incluídas na presente convocatoria, reservarase crédito por importe total de 3.000, 00 euros na partida 4.489.6. DOCUMENTACIÓN. Deberá presentarse no Rexistro Xeral do Concello de Trazo a seguinte documentación para a solicitude de subvención: – Solicitude normalizada (facilitarase nas oficinas municipais) Á solicitude achegaráselle: – Certificado de convivencia. – Copia do DNI do pai, nai ou titor. – Libro de familia. – Xustificantes de ingresos dos membros da unidade familiar do ano 2010 (última declaración da renda ou xustificación negativa de non estar obrigado a elo, nóminas, certificacións de ser demandante de emprego.) – Certificación do centro educativo no que se acredite a matrícula nun centro de ensinanza en Trazo. – Certificado de minusvalía, de ser o caso O departamento correspondente revisará os expedientes das solicitudes e verificará que conteñan a documentación esixida. Se resultase que a documentación está incompleta ou defectuosa, requirirase ó solicitante para que no prazo de dez días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.7. LUGAR E PRAZO DE PRESENTACIÓN DE SOLICITUDES. As solicitudes deberán presentarse no Rexistro Xeral do Concello de Trazo. O prazo para presentar as solicitudes é dun mes, a contar a partir do seguinte da súa publicación no Boletín Oficial da Provincia.8. CRITERIOS DE AVALIACIÓN. O órgano correspondente concederá as axudas a todos os solicitantes que cumpran os requisitos, tendo en conta as contías establecidas no apartado 4, e sempre que exista crédito adecuado para elo. No caso de que o importe total do crédito reservado sexa insuficiente, prorratearase en función das solicitudes concedidas.9. TRAMITACIÓN DOS EXPEDIENTES. Tramitarase en réxime de concorrencia competitiva, logo da proposta formulada polos servizos sociais. A Xunta de Goberno Local, logo do informe da intervención municipal, adoptará a resolución motivada que proceda. Dita proposta conterá a relación de solicitantes, as subvencións acordadas e a súa contía, e as denegadas co seu motivo.10. OBRIGAS DOS BENEFICIARIOS. – Realizar o gasto obxecto da subvención. – Acreditar o cumprimento da finalidade da subvención, coa presentación das facturas correspondentes (orixinais ou fotocopias) dos gastos realizados. – Someterse ás actuacións de comprobación por parte do Concello e ás de control financeiro que corresponda á intervención municipal. – Comunicarlle ó Concello, tan pronto como se coñeza, a concesión de subvencións solicitadas a outras entidades públicas ou privadas para o mesmo fin. – Cumprir con calquera outra obriga disposta no artigo 14 da Lei xeral de subvencións. O incumprimento dalgunha destas obrigas poderase resolver coa suspensión do pagamento da subvención ou co seu reintegro. Unha vez concedida a subvención, procederase á súa notificación a todos os solicitantes nun prazo máximo dun mes dende a finalización do prazo de presentación de solicitudes. Contra a desestimación expresa ou presunta das solicitudes presentadas, poderase formular os recursos que procedan.11. DOCUMENTACIÓN PARA A XUSTIFICACIÓN. A xustificación da subvención farase coa presentación no Rexistro Xeral do Concello dos seguintes documentos: a) Anexo I (facilitarase nas oficinas municipais). b) Relación detallada das subvencións ou axudas obtidas doutras entidades públicas ou privadas para o mesmo fin, se é o caso. No suposto de non presentala, entenderase que o beneficiario non obtivo ningunha. c) Acreditación da realización de gastos, da seguinte forma: – Coas correspondentes facturas, ou as súas fotocopias (ou documentos acreditativos dos gastos substitutivos da factura contemplados no artigo 4 do RD 1496/2003 representativos dos gastos realizados), sendo obrigada a relación entre a actividade e o material adquirido. – Deberán presentar xustificantes pola totalidade dos gastos efectuados para cada unha das actividades subvencionadas. De non ser así, o Concello modificará as contías en proporción ó efectivamente xustificado. – Os documentos xustificativos corresponderán ós gastos feitos dende 01/09/2010 ata o día 30/11/2010 Unicamente serán subvencionables os que respondan de maneira indubidable á natureza da actividade subvencionada, e se realicen no prazo establecido.12. PRAZO DE XUTIFICACIÓN DOS GASTOS. O prazo de presentación no Rexistro Xeral dos xustificantes rematará improrrogablemente o 15/12/2010. De non presentar a xustificación dentro do prazo establecido nestas bases, ou non desistir de forma motivada e por escrito dentro do mesmo prazo, entenderase que desiste da súa solicitude.13. PAGAMENTO DA SUBVENCIÓN. O pagamento da subvención concedida farase efectivo unha vez xustificados totalmente os gastos realizados. Vista a documentación xustificativa presentada, o órgano competente valorará se se cumpriu a finalidade básica obxecto da subvención e neste caso proporá que se efectúe o aboamento. No suposto de presentar a totalidade dos xustificantes de pagamento requiridos e que se certifique o cumprimento dos obxectivos con respecto ás previsións iniciais, aboarase a totalidade da subvención. Nos supostos de non presentar a totalidade dos xustificantes requiridos ou de non certificar o cumprimento da totalidade dos obxectivos con respecto ás previsións iniciais, aboarase, de forma provisional, segundo o importe xustificado ou segundo a desviación das previsións iniciais. DISPOSICIÓN ADICIONAL. Para o non previsto nesta convocatoria, será de aplicación o disposto na Lei xeral de subvencións. Trazo, 20 de xullo de 2010. O alcalde D. José Dafonte Varela ANEXO I PROCEDEMENTO SOLICITUDE DE SUBVENCIÓNS DIRIXIDAS ÁS FAMILIAS PARA MATERIAL ESCOLAR. CURSO 2010/2011 DATOS DO SOLICITANTE Don/a ………………………………………., con DNI ………………………., enderezo en …………………………………. Trazo, CP 15687, TRAZO (teléfono……………………) FILLOS EN IDADE ESCOLAR OBRIGATORIA OUTROS MEMBROS DA UNIDADE FAMILIAR DOCUMENTACIÓN A ADXUNTAR – Solicitude normalizada (ANEXO I) – Fotocopia DNI da nai/ pai/ titor – Certificado de convivencia – Fotocopia libro de familia – Certificado de cursar estudos nalgún centro de ensinanza de Trazo – Xustificante de ingresos dos membros da unidade familiar. – Certificado de minusvalía, de ser o caso Trazo,. de. de 2010. Asdo.